**Informasjon om Bufetat sitt ansvar for ICDP**

De siste årene er det gjort flere studier på effekten av ulike foreldretiltak ([Wesseltoft-Rao et.al 2017](https://www.fhi.no/publ/2017/gruppetiltak-for-foreldre.--norsk-praksis-erfaringer-og-effektevalueringer/)) der ICDP viser til gode resultater og spesielt som et universelt hjelpetiltak ([Clucas, C, et al. 2014](https://www.tandfonline.com/doi/abs/10.1080/17405629.2013.793597)).

Bufetat har ansvar for å implementere Program for foreldreveiledning/ICDP, jfr. disponeringsskrivet til regionene for 2016, 2018 og 2019. [Lenke til styringsdokumentene.](https://samhandlingsrom.sharepoint.com/sites/intranett/kontor-og-fagstotte/styringsdokumentasjon/Sider/Disponeringsbrev.aspx)

Spisskompetansemiljø for foreldrestøtte har fått delegert ansvar for å sikre et likeverdig tilbud om ICDP i hele landet. I regjeringens strategi for foreldrestøtte (2018-2021), [Trygge foreldre - trygge barn](https://www.regjeringen.no/contentassets/23fff4c08d0440ca84543ff74786c6a0/bld_foreldrestotte_strategi_21juni18.pdf), tydeliggjøres ICDP sin rolle i det foreldrestøttene arbeidet.

I dette skrivet vil dere finne de oppgavene som er satt til hvert enkelt familievernkontor og oppgavene til de koordinerende familievernkontorene som er valgt ut. I tillegg er det vedlagt en oversikt over hva som må gjennomføres for å bli trener i ICDP.

**Alle familievernkontor** har ansvar for å frigi tid til den/ de som gjennomfører treneropplæring. Dette for å sikre videreføring av arbeidet etter endt sertifisering. Det vil også være et krav om at ICDP-trenere får delta på nasjonale nettverkssamlinger for å holde seg faglig oppdatert og vedlikeholde sin kompetanse. I tillegg forutsettes det at regionene ivaretar og benytter de trenerressursene som allerede finnes i det statlige barnevernet, jfr. direktørmøtesak i januar 2016.

I tillegg er det valgt ut **et familievernkontor i hver region med et særskilt ansvar for ICDP**. Disse kontorene er: Indre Finnmark familievernkontor, Familievernkontoret i Kristiansund, Bergen og omland familievernkontor, Familievernkontoret på Otta og Familievernkontorene Drammen-Kongsberg. Disse kontorene vil inneha en koordinerende rolle, i form av å:

* være kontaktperson for kommunene, samt være kjent med kommunenes opplæringsbehov
* styrke og utvide trenerpoolen
* organisere årlige nettverkssamlinger
* utarbeide en langsiktig implementeringsplan
* utarbeide årlig aktivitetsplan og budsjettforslag

**Spisskompetansemiljø for foreldrestøtte** har et nasjonalt ansvar for ICDP, gjennom å administrere, kvalitetssikre og videreutvikle programmet. Spisskompetansemiljøet skal bistå de regionale ansvarskontorene i arbeidet med implementeringen av ICDP i landets kommuner.

|  |  |  |
| --- | --- | --- |
| **Kriterier for å kunne søke ICDP treneropplæring** | **Kriterier for å bli sertifisert ICDP trener** | **Kriterier for opprettholdelse av trenerkompetanse** |
| Være sertifisert som veileder i standard- eller minoritetsversjonen av ICDP. Være motivert for å gjennomføre opplæringen.Få søknaden anbefalt av en ICDP-trener, fortrinnsvis den som har hatt ansvaret for veilederopplæringen, eventuelt leder. | Delta på tre dagers teoretisk og praktisk fordypning i ICDP.Gjennomføre selvtrening, som innebærer opplæring av en gruppe nye veiledere.Delta på tre enkeltstående veiledningsdager i løpet av opplæringsperioden.Besvare skriftlig oppgave. | Deltakelse på årlig nasjonal nettverkssamling arrangert av Bufetat.Gjennomføre minimum en veilederopplæring i løpet av to år.Dispensasjon fra disse kravene kan gjøres etter nærmere avtale med fagansvarlige i Bufdir/Bufetat. |

Spisskompetansemiljø for foreldrestøtte

Drammen, 04.04.2019